CELEX: 32017R1568
Language: et
Date: 2017-09-15 00:00:00
Title: Nõukogu rakendusmäärus (EL) 2017/1568, 15. september 2017, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

16.9.2017   
            
            
               ET
            
            
               Euroopa Liidu Teataja
            
            
               L 238/10
            
         NÕUKOGU RAKENDUSMÄÄRUS (EL) 2017/1568,
   15. september 2017,
   millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 30. augustil 2017 vastu määruse (EL) 2017/1509.
            
         
               (2)
            
            
               ÜRO Julgeolekunõukogu võttis 11. septembril 2017 vastu resolutsiooni 2375 (2017), millega lisati üks isik ja kolm üksust selliste isikute ja üksuste loetellu, kelle suhtes kohaldatakse piiravaid meetmeid.
            
         
               (3)
            
            
               Määruse (EL) 2017/1509 XIII lisa tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2017/1509 XIII lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. september 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  ELT L 224, 31.8.2017, lk 1.
   
      LISA
      Allpool loetletud isikud ja üksused lisatakse määruse (EL) nr 2017/1509 XIII lisas esitatud nende isikute ja üksuste loetellu, kelle suhtes kohaldatakse piiravaid meetmeid.
      a)   Füüsilised isikud
      
      
                   
               
               
                  Nimi
               
               
                  Teised nimed
               
               
                  Tunnusandmed
               
               
                  ÜRO poolt loetellu kandmise kuupäev
               
               
                  Põhjendused
               
            
                  63.
               
               
                  Pak Yon Sik
               
               
                   
               
               
                  Kodakondsus: KRDV
                  Sünniaasta: 1950
               
               
                  11.9.2017
               
               
                  Korea Töölispartei sõjalise keskkomisjoni liige, mis vastutab Korea Töölispartei militaarpoliitika arendamise ja rakendamise eest, juhib ja kontrollib KRDV sõjaväge ja aitab juhtida riigi sõjaväelist kaitsetööstust.
               
            b)   Juriidilised isikud, üksused ja organid
      
      
                   
               
               
                  Nimi
               
               
                  Teised nimed
               
               
                  Asukoht
               
               
                  ÜRO poolt loetellu kandmise kuupäev
               
               
                  Muu teave
               
            
                  51.
               
               
                  Korea Töölispartei sõjaline keskkomisjon
               
               
                   
               
               
                  P'yongyang, KRDV
               
               
                  11.9.2017
               
               
                  Korea Töölispartei sõjaline keskkomisjon vastutab Korea Töölispartei sõjalise poliitika arendamise ja rakendamise eest, juhib ja kontrollib KRDV sõjaväge ning juhib riigi sõjaväelist kaitsetööstust koostöös riigiasjade komisjoniga.
               
            
                  52.
               
               
                  Korraldus- ja nõustamisosakond
               
               
                   
               
               
                  KRDV
               
               
                  11.9.2017
               
               
                  Korraldus- ja nõustamisosakond on Korea Töölispartei väga mõjuvõimas asutus. Ta juhib Korea Töölispartei, KRDV sõjaväe ja KRDV valitsusadministratsiooni juhtivtöötajate ametisse nimetamist. Samuti kontrollib ta poliitilist tegevust kogu KRDVs ja aitab rakendada KRDV tsensuuripoliitikat.
               
            
                  53.
               
               
                  Propaganda- ja agitatsiooniosakond
               
               
                   
               
               
                  P'yongyang, KRDV
               
               
                  11.9.2017
               
               
                  Propaganda- ja agitatsiooniosakond omab täielikku kontrolli meedia üle, mida kasutatakse avalikkuse kontrollimise vahendina KRDV juhtkonna nimel. Samuti osaleb propaganda- ja agitatsiooniosakond KRDV valitsuse läbiviidava tsensuuri teostamises või on selle eest vastutav, mis hõlmab ka ajalehtede ja saadete tsensuuri.